cyanic-selkie/wikianc huggingface dataset:
Covered call
Ved å bruke en covered call-strategi begrenser du din egen mulighet for avkastning i bytte mot at du får utbetalt opsjonspremien med en gang. Flere investorer benytter seg av denne strategien for å skape avkastning uten at aksjene trenger å øke i verdi.
Risikoen forbundet med en covered call opsjonstrategi er at du utsteder flere call-opsjoner enn antall aksjer du har. Dette kalles en naked call og kan føre til ubegrensede tap for utstederen
Skravlehonningeter
Skravlehonningeter er en art i gruppen Manorina. Den lever hovedsakelig av nektar, frukt og insekter, men kan også noen ganger ta små krypdyr og amfibier.
Underarter
Det er beskrevet fire underarter av skravlehonningeter :
Marciana (Toscana)
Marciana er en kommune i provinsen Livorno i den italienske regionen Toscana. Den ligger ved nordvestkysten på øya Elba, og strekker seg fra kysten til øyas høyeste fjell, Monte Capanne (1019 moh.). Deler av kommunen ligger i nasjonalparken Arcipelago Toscano.
Foruten Marciana omfatter kommunen følgende frazioni: Poggio, Pomonte, Chiessi, Colle d'Orano, Patresi, Zanca, Sant'Andrea, Maciarello og Procchio.
Nabokommunene er Campo nell'Elba, Marciana Marina og Portoferraio.
Historie
Området har vært bebodd siden bronsealderen, noe arkeologiske utgravninger vitner om. Selve byen Marciana ble grunnlagt i romertiden.
Bush Hill Park
Bush Hill Park er et område i bydelen Enfield i London som er lokalisert rundt 0,8 km sørøst for Enfield Town og umiddelbart i vest til sidejernbanen fra Edmonton Green til Enfield Town som utgjør en grense mellom de historiske sognene Enfield og Edmonton. Mye av distriktet er en planlagt forstad utpekt for bevaringsområde i 1986. Av politisk årsak er lokaliteten lagt innenfor parlamentsvalgkretsen til Edmonton.
Volume 2 (CKY-album)
Volume 2 er CKYs andre album og ble utgitt i 1999. Volume 2 ble opprinnelig lansert som soundtracket til den første CKY-videoen. Det inkluderte sanger som ble brukt i den første videoen, i tillegg til demoer og alternative versjoner av sanger fra Volume 1.
Volume 2 ble senere relansert som dobbeldisk med en annen sporliste.
Det opprinneliuge albumcoveret viser Bam Margera som klasker Brandon DiCamillo i ansiktet. Den første nye opplagets cover hadde det samme bildet, men i svart. Det nyeste coveret viser Rake Yohn.
Kjelkehockey under Paralympiske vinterleker 2006
Under Paralympiske vinterleker 2006 var kjelkehockey en av øvelsene det ble konkurrert i. Øvelsen ble kun arrangert for menn.
Maltesisk lire
Maltesisk lire ble erstattet av euro den 1. januar 2008, i forholdet 0,429300 maltesiske lire = 1 euro.
Myldrebok
Myldrebok, også kalt vrimlebok, letebok og annet, er en bildebok for barn med store illustrasjoner som viser et mylder av figurer og ting.
Kjennetegn
Ofte formidler ikke myldrebøkene en tradisjonell, kronologisk historie, men inneholder isteden forskjellige visuelle oppgaver. Bildene kan for eksempel skjule detaljer som leserne skal finne i mylderet eller kaoset, eller det kan være labyrinter som må løses. Slike bøker kan også kalles aktivitetsbøker. Myldrebøker kan samtidig ha et lett pedagogisk innhold og fortelle om visse temaer eller miljøer, for eksempel «byen», «dyrehagen», «på landet» og liknende.
Myldrebøkenes popularitet kan skyldes barns fascinasjon av å studere detaljer, deres oppdagerglede og sterke og levende fantasi. Myldrebøker vil dessuten kunne «leses» av barn som ikke selv kan lese, fordi innholdet ligger i bildene og innbyr betrakteren til fritt å gå på «oppdagelsesferd» i dem. Bøkene kan derfor behandles «anarkistisk», det vil si på tvers av en rettlinjet dramaturgi og uten innblanding av voksne. Myldrebøker og gjennomillustrerte oppgavebøker blir av enkelte med rette kalt «ligge-på-magen-bøker».
Historikk
Tidlige forløpere for myldrebøkene er Det gamle Egypts rike veggdekorasjoner og middelalderens pedagogiske kirkekunst såvel som seinere tiders detaljerte malerier og innholdsrike plansjeverk. I denne tradisjonen står Pieter Brueghel den eldres nederlandske landsbytablåer fra 1500-tallet i en særstilling.
Vår egen tid
Norske eksempler på myldrebøker er blant annet Kari Grossmanns mange populære ord- og pekebøker, Egil Nyhus' store aktivitetsbøker om Kaptein Sabeltann og Anna Fiskes Hallo jorda! (2007) og Hallo byen! (2009).
I Tyskland anses forfatteren og tegneren Hans Jürgen Press (1926–2002) av flere som «myldrebøkenes far».
Tripura
Tripura (bengali: ত্রিপুরা, hindi: त्रिपुरा) er en delstat i det nordøstlige India. Det er den tredje minste delstaten i landet, og dekker 10,492 km². Den grenser mot Assam og Mizoram i øst, og mot Bangladesh i øst, syd og vest. I 2011 hadde delstaten 3 671 032 innbyggere, dvs. 0,3% av landets folketall. Ulike stammefolk eller urfolk utgjør ca 30% av befolkningen i Tripura. Av disse er det kokborok-talende Tripurifolket det største av 19 stammefolk. Bengalifolket utgjør den etnolingvistiske majoriteten i Tripura. Sammen med nabolandet Bangladesh og delstaten Vest-Bengal går Tripura inn under den etnolingvistiske regionen Bengal.
Geografisk ligger Tripura lite fordelaktig til i forhold til resten av landet, og kun én stor hovedvei, National Highway 44 (NH44), knytter den til resten av landet. Fem fjellkjeder - Boromura, Atharamura, Longtharai, Shakhan og Jampui Hills - går fra nord til sør, med mellomliggende daler. Hovedstaden Agartala ligger på en slette i den vestre delen.
Delstaten har tropisk savanneklima, med kraftig regn i sommerhalvåret på grunn av monsunen fra sørvest. Skog dekker mer enn halvparten av arealet, og bambus og andre tropiske arter i gressfamilien. Tripura har høyest antall ulike arter av primater av alle Indias delstater.
På grunn av sin geografiske isolasjon er den økonomiske utviklingen i Tripura lav. Fattigdom og arbeidsledighet er stor, og landet har begrenset infrastruktur. De fleste innbyggerne driver med jordbruk eller lignende arbeid, selv om servicenæringen er den sektoren som bidrar mest til landets bruttonasjonalprodukt.
Hoveddelen av elementer innen indisk kultur, spesielt fra Bengalsk kultur, finner man også i Tripura, sammen med mye tradisjonelle elementer blant de ulike etniske gruppene, slik som ulike danser til religiøse seremonier, bryllup og festligheter, bruken av lokalt produserte musikkinstrumenter og klær, og tilbedelse av ulike regionale guder. Skulpturer på arkeologiske steder som Unakoti, Pilak og Devtamura gir historiske bevis på sammenblanding av ulike stammerreligioner og mer formaliserte religioner. Ujjayanta-palasset i Agartala var tidligere den kongelige bolig for Tripuras konger.
Navn
Tilsynelatende har navnet Tripura kommet fra Sanskrit, og betyr "tre byer" (tilsvarende det greske ordet Tripoli). Det kobles til gudinnen Tripura Sundari, som dyrkes i Tripura Sundari-tempelet i Udaipur og er et av de 51 målene for pilegrimsferder innen Shaktismen, i tillegg til den legendariske tyrannen Tripur, som regjerte i regionen. Han var den 39. etterkommeren av Druhyu, som var etterkommer av Yayati, en konge i Lunar-dynastiet.
Det har likevel vært hentydninger til at den allment godtatte opprinnelsen til navnet Tripura er tvilsom, noe som betyr at den sanskrittiske formen muligens bare kommer av en folkelig etymologisk endring av et Kokborok-navn. Varianter av navnet inkluderer Twipra, Tuipura og Tippera. En Kokborok etymologi av ordene tui (vann) og pra (nær) har vært foreslått. Grensene for Tripura strakte seg helt til Bengalbukta den tiden kongene i Twipra-riket hersket fra Garo Hills i Meghalaya til Arakan i dagens Burma, slik at navnet kan ha reflektert nærhet til havet.
Geografi
Tripura er en innlandsdelstat i Nordøst-India, som sammen med de andre nabostatene i denne delen av India - Arunachal Pradesh, Assam, Manipur, Meghalaya, Mizoram og Nagaland - gjerne blir kalt for Syv Søstre Statene. Med et areal på 10 492 km² er Tripura den 3. minste av Indias 28 stater, etter Goa og Sikkim. Den strekker seg fra 22°56'N til 24°32'N, og 91°09'Ø til 92°20'Ø. Maksimum vidde måler ca 184 km fra nord til sør, og 113 km fra øst til vest. Tripura grenser til Bangladesh i vest, nord og sør, og Mizoram i øst. Den er tilgjenglig fra øst via nasjonale hovedveier som kommer fra Karimganj-distriktet i Assam og Mamit-distriktet i Mizoram.
Sandefjord fengsel
Sandefjord fengsel er et fengsel med lavere sikkerhetsnivå som ligger i Sandefjord i Vestfold og er underlagt Kriminalomsorgens region sør. Fengselet har ordinær kapasitet på 13 plasser for kvinner. Stortinget vedtok 17. desember 2018 at fengselet skal legges ned.
Heeres Küsten Batterie
Heeres Küsten Batterie (HKB) var betegnelsen på tyske kystfort hvis ansvarshaver var den tyske hæren under den annen verdenskrig. Den tyske hæren hadde i 1938 opprettet Westwall-stillingene på den tyske siden av grensen langs den franske Maginotlinjen. Disse stillingene ble bemannet av hæren, og bestod blant annet av frittstående artilleristillinger og batterier, som ble en slags forløper for hærens kystbatterier.
Kystfort drevet og bemannet av hæren ble ikke satt opp før i 1940, mens den tyske hærens kystartilleri ikke ble dannet før i 1941. Hærens kystartilleri (Heeresküstenbatterie) var likt organisert som enhver annen artilleriavdeling i hæren: et regiment, oppdelt i Abteilungen (bataljoner), som igjen bestod av Batterien (kompanier).
Hærens kystbatterier var stort sett satt opp med feltkanoner, dog ofte stasjonært montert på dreieskiver i støpte stillinger med et visst brystvern. Ildlederutstyret var også det samme som feltartilleriet hadde. Batteriene var derfor ofte ikke i stand til å levere rettet ild mot et bevegelig sjømål, men satset i stedet på sperreild. Dette i motsetning til den tyske marinens kystfort.
De tyske kystfortene ellers var organisert og bemannet av den tyske marinen, disse fortene ble kalt Marine-Küstenbatterie.
Klipperingvinge
Klipperingvinge (Lasiommata maera) er en sommerfugl som tilhører gruppen ringvinger (Satyrinae) i den artsrike familien flikvinger (Nymphalidae). Den ligner sterkt på bergringvinge (Lasiommata petropolitana), som også ofte finnes på de samme stedene, men den er noe større og flyr dessuten lengre ut på sommeren.
Utseende
Larven er grønn med mørkegrønn ryggstripe og to gulgrønne sidestriper.
Levevis
Klipperingvingen flyr rundt klipper og bergnabber og er vanligst ute ved kysten. Flygetiden er fra slutten av juni til august, ofte dukker den ikke opp før i begynnelsen av juli. Slik skiller den seg fra bergringvingen, som kan være på vingene alt i mai. I motsetning til mange andre ringvinger besøker den gjerne blomster. Larven lever på forskjellige gressarter.
Ángel Arroyo
Ángel Arroyo Lanchas (født 2. august 1956 i El Barraco, Ávila) er en tidligere spansk profesjonell syklist som syklet for sykkellaget Reynolds. Han tok én etappeseier og kom på andreplass sammenlagt i Tour de France i 1983.
I Vuelta a España i 1982 tok han ledelsen i rittet etter den tiende etappen, og vant til slutt sammenlagt. To døgn etter målgang viste det seg at han på den 17. etappen hadde avgitt positiv dopingprøve på det forbudte stoffet metylfenidat, og fikk som straff en tilleggstid på 10 minutter. Dette gjorde at han mistet seieren og falt ned på en 11.-plass i sammendraget.
Marciana Marina
Marciana Marina er en kommune i provinsen Livorno i den italienske regionen Toscana. Den ligger ved nordvestkysten på øya Elba.
Den eneste tilgrensende kommunen er Marciana, som Marcina Marina var en del av frem til 1951. Kommunen har ingen frazioni.
Severdigheter
Kirken Santa Chiara, bygget 1776.
Randi Lindtner Næss
Randi Lindtner Næss (født 11. mai 1905 i Bergen, død 20. mai 2009) var en norsk operasanger og teaterskuespiller.
Hun fikk utdannelse som sopransangerinne under professor Zavilovsky i Berlin og Arne von Erprekom Sem i Oslo. Hun debuterte på Den Nationale Scene i Bergen, og var knyttet til dette teateret i årene 1925 til 1990. 23 år gammel, i september 1928, fikk hun en hovedrollen i Walter Kollos De tre små piker. Hennes gode sangstemme åpnet for en enestående karriere. Hun spilte i alt den kvinnelige hovedrollen i ni operaer og sytten operetter, og gjestespilte også ved Det norske teatret og Det Nye Teater.
Som skuespiller opptrådte hun ofte i komedier av Ludvig Holberg, og gjorde alltid lykke, men hun var også et mangfoldig talent, som fikk spille sentrale kvinneskikkelser i dramaer av William Shakespeare, Henrik Ibsen og Nordahl Grieg. Hun gjorde også en enestående innsats i Hans Wiers-Jenssens komedie om kjøpmannen Jan Herwitz, hvor handlingen er lagt til Bergen i 1830-årene.
Hennes barn, Berit Søder, Eli Lindtner og Arne Lindtner Næss, er også skuespillere. Randi Lindtners yngre bror var den kjente skuespilleren Lothar Lindtner.
Larvik fengsel
Larvik fengsel (offisielt Søndre Vestfold fengsel, avdeling Larvik) er et fengsel med høyt sikkerhetsnivå som ligger i Larvik i Vestfold og er underlagt Kriminalomsorgens region sør. Fengselet har ordinær kapasitet på 16 plasser som fortrinnsvis benyttes til unge opptil 25 år.
Fengselets skole ligger administrativt under Thor Heyerdahl videregående skole. Det undervises i allmenne fag på grunnskole- og videregående nivå. Skolen tilbyr dessuten dataundervisning, botrening og kroppsøving. Skolen har prosjekt- og temabasert undervisning. Om sommeren har skolen tilbud om tre til fire ukers sommerundervisning. Ved fengselets arbeidsdrift produseres det keramikk for salg på lokale messer. Keramikken støpes i former, brennes, males og/eller glaseres.
Bygningen er erklært verneverdig. Larvik fengsel ble tegnet av to kjente tysk-norske arkitekter, Heinrich Ernst Schirmer og Wilhelm von Hanno, som dels i fellesskap, dels hver for seg tegnet en rekke kjente monumentalbygg i Oslo. Førstnevnte ledet også restaureringen av Nidarosdomen. Fengselet sto ferdig som Laurvigs Districtsfængsel i 1863.
Fotballklubben Fauske/Sprint
Fotballklubben Fauske/Sprint (stiftet 25. april 1937) er en fotballklubb fra Fauske, som ligger i Salten i Nordland. A-laget for herrer spiller i 4. divisjon, øverste avdeling for Nordland fotballkrets. Fauske sprint har også et damelag som ligger på 1 plass i serien sin.
Klubbens hjemmebane er Fauske stadion, som har kunstgress og tribune med ca. 720 sitteplasser og tak. Laget spiller i blåhvite drakter.
A-laget for herrer spiller sine hjemmekamper i fotballhallen SKS Arena som ble åpnet i januar 2016. Publikumsrekorden i hallen er på 725 tilskuere i cupkampen mot Bodø/Glimt (0-7) 26. april 2017.
Janne Sollie
Janne Sollie (født 27. mars 1959 i Trondheim ) er en norsk offentlig tjenestekvinne som var administrerende direktør i det fylkeskommunale mobilitetsselskapet AtB i Trondheim fra 2013 til 2022.
Sollie er utdannet innen naturforvaltning fra NLH (1981–1985). Hun var konsulent og forskningskoordinator i Miljøverndepartementet (1985–1986 og 1990–1991), rådgiver, seksjonsleder og avdelingsdirektør i Statens forurensningstilsyn (1987–2001) og direktør for Direktoratet for naturforvaltning (DN) (2001–2013).
Honda CR-V
Honda CR-V er en kompakt SUV laget av den japanske bilprodusenten Honda fra 1996. Betegnelsen CR-V har forskjellig betydning i forskjellige markeder. Offisiell Honda-litteratur henviser både til "Compact Recreational Vehicle" og "Comfortable Runabout Vehicle". I Norge leveres den kun med Hondas spesielle Real Time™ 4WD som innebærer at bilen er forhjulsdrevet ved normal kjøring, men firehjulsdrift (all-wheel drive) kobles inn om det oppstår hjulspinn foran.
Honda produserer sine CR-Ver for verdensmarkedet hovedsakelig i Storbritannia, USA og Japan.
Oversikt
Ved introduksjonen i 1996 var CR-V Hondas første egendesignede SUV. Det viste seg raskt at modellen hadde et stort salgspotensiale, og sammen med Toyota RAV4 som var lansert 2 år tidligere, dannet disse kompakte bilene et nytt segment. Fra før av fantes biler som Jeep Cherokee XJ, men denne ble av mange regnet som en offroader, tross sin kompakte størrelse. Subarus modeller som L-serie og Legacy var mer personbilorienterte. Suzuki Vitara fantes fra 1988, men denne var en tanke mindre enn CR-V.
Real Time 4 WD
Real Time 4 WD er i utgangspunkt et konvensjonelt system for forhjulsdrift som er supplert med to oljepumper kombinert med en hydraulisk aktivert flerplateclutch for drivakselen til bakhjulene, bakhjulsdifferensialen og drivakslene bak. Den ene av disse pumpene drives av drivakslene foran, den andre av bakhjulene via bakhjulsdifferensialen.
Så lenge for- og bakhjulene roterer med samme hastighet er oljetrykket konstant og hydraulikkoljen sirkulerer fritt mellom pumpene. Om forhjulene får spinn og roterer raskere enn bakhjulene, oppstår det et oljetrykk i den fremre pumpen som er proporsjonalt med hastighetsforskjellen. Overtrykket åpner da en ventil som mater olje til flerplateclutchen slik at bakakselen aktiveres. Jo større hastighetsforskjell mellom hjulparene, desto større moment overføres til bakhjulene.
Real Time 4WD er brukt som varemerkebetegnelse (Real Time 4WD™) av Honda.
Første generasjon (1997-2001)
Den første versjonen var i produksjon fra 1997 til 2001.
Bilen var å få med forhjulstrekk eller Hondas Real Time™ 4WD hvor bilen normalt trekker på forhjulene, men hvor kraftoverføring til bakhjulene startes når forhjulene begynner å spinne. I Norge ble kun 4WD markedsført. Kjøperne kunne velge mellom manuell- og automatgir.
De to utstyrsversjonene ble kalt A og B. A hadde ikke all verden av utstyr, mens B blant annet hadde airconditioning og alufelger.
Andre generasjon (2002-2006)
Fra 2002 til oppgraderingen i 2005 var en 2-liters motor med 150 hk det eneste alternativet i Norge. I USA fantes også en 2,4-liters motor. CR-V med diesel med lansert i 2005 med modellen 2,2 CDTi. Denne hadde 140 hk. Kun bensinmotoren kunne kobles til en automatgirkasse. Både første og andre generasjon CR-V hadde sidehengslet bakdør og reservehjulet montert på utsiden. Vinduet i bakdøren var topphengslet og kunne åpnes.
Interiøret hadde særpreg, blant annet ved at både girspak og parkeringsbrems ble betjent fra dashboardet. Gulvet var også helt flatt uten tunnel til aksling i midten. Under bagasjerommet fantes det et picknic-bord som kunne tas ut.
Tredje generasjon (2007-2011)
Tredje generasjon CR-V ble introdusert i Norge ved årsskiftet 2006/2007. Bilen hadde sin debut på Paris Auto Show i 2006.
Bilen leveres med enten 150 hk bensinmotor eller 140 hk dieselmotor. Mot slutten av sin levetid fikk dieselen i-CTD 150 hk og kunne leveres med automatgir. Modellen er den første med topphengslet bakdør og reservehjul plassert under gulvet i bagasjerommet. Den finnes i flere utstyrsvarianter og på toppmodellen er utstyr som skinnseter og et antikollisjonssystem samt adaptiv fartsholder standard.
Modellen har lavere tyngdepunkt (redusert med 35 mm), økt sporvidde (30 mm) og forandringer i styre- og opphengsgeometri sammenliknet med foregående modell. CR-V har samme motoreffekt som Subaru Forester. Begge har et maksimalt dreiemoment på 340 newtonmeter (Nm).
Til vanlig har bilen forhjulsdrift, men om forhjulene spinner, vil opptil 35% av kraften overføres til bakhjulene. Dette bidro til at CR-V ved introduksjonen i januar 2007 hadde lavest CO2-utslipp blant de kompakte SUVene sammen med Toyota RAV4, oppgitt til 173 g/km ved blandet kjøring. I Norge leveres dieselutgaven med partikkelfilter som standard.
Fjerde generasjon (2012 →)
Ved introduksjonen av denne modellen ble kjøreopplevelsen oppgradert. Bilen virker større og kraftigere enn foregående modell. Særlig ved kjøring på landeveg og motorveg hvor forrige modell kunne virke litt "stumpete" og hadde en tendens til "vandre". Den nye modellen virker langt mer stødig og man skulle tro akselavstanden var øket, noe som ikke er tilfelle.
Den nye modellen kommer i fem ytstyrsvarianter; Lifestyle, Elegance, Executive, Executive Navi og Executive Navi Advance hvorav den siste også har kjørefeltassistent og adaptiv fartsholder.
Våren 2015 kom en oppdatert modell hvor de største eksteriørmessige endringene er litt andre lykter både foran og bak.
CR-V fåes med bensinmotor på 2 liter med 155 HK og AWD, manuell og automatgir, 2,2 liter diesel på 150 HK og AWD manuell og automat, og Hondas nye 1,6 liter i-CTD diesel leveres med både forhjulsdrift (120 hk eller 160 hk) og AWD (160 hk).
Universitetet i Basra
Eksterne lenker
http://www.uobasrah.edu.iq
Max Linder
Max Linder (født Gabriel Leuvielle 16. desember 1883 Saint-Loubès i departementet Gironde i Frankrike, død 31. oktober 1925 i Paris) var en fransk komiker i stumfilmtiden.
Karriere
Linder spilte deretter i noen mindre teaterroller ved teatre i Paris i et antall år. Han startet sin filmkarriere i 1905 hos Pathé Frères. I løpet av noen få år oppnådde han stjernestatus som «Max», en sjarmerende gentleman med mustasje, flosshatt og stokk. «Max» opptrådte i flere hundre kortkomedier i årene fra 1907 til 1914. Linder ble snart verdensberømt. I 1913 dro han på turné Europa rundt og fikk en mottagelse ingen annen filmskaper tidligere hadde fått. Linder betraktes ofte som verdens første store filmstjerne.
Høsten 1914, ved utbruddet av første verdenskrig, meldte Linder seg frivillig som ambulansesjåfør ved fronten. Han ble i den forbindelse fysisk skadet, og måtte sendes hjem etter et halvt års tid.
I 1920 flyttet Linder til USA, hvor han forble i to år. Her spilte han blant annet inn langfilmen Seven Years Bad Luck (Hollywood, 1921). I 1923 giftet han seg med syttenårige Hélène Peters (iblant omtalt som «Jane» og «Ninette»). De fikk en datter året etter, som fikk navnet Maud.
Siste år
Til tross for alle personlige framganger, forble Linder angivelig svært deprimert i årene etter krigen. Han begikk selvmord på et hotell i Paris sammen med sin kone en natt i oktober 1925. Hans datter, Maud, laget i voksen alder to dokumentarer om sin far, Laugh With Max Linder (1963) og The Man in the Silk Hat (1983).
Charlie Chaplin kalte Linder ved en anledning sin «professor».
Latvisk lats
Latvisk lats var myntenheten i Latvia i perioden 1922–1940. Myntenheten ble gjeninnført i 1993, etter at Latvia var blitt selvstendig fra Sovjetunionen i 1991. En latvisk lats var inndelt i 100 santīms.
Latvia gikk over til å benytte euro med virkning fra 1. januar 2014.
Marc Gagnon
Marc Gagnon (født 24. mai 1975 i Chicoutimi, Quebec) er en canadisk skøyteløper (kortbaneløp). Han har fire VM-titler sammenlagt (1993, 1994, 1996 og 1998) og har vunnet tre OL-gull.
Lars Lønne
Lars Lønne (født 10. mai 1956) er utdannet pedagog med musikk, engelsk og mediefag som hovedområder. Han var i flere år programleder i NRK Barneradioen. Han er aktiv musiker og har vært med i band som Ragnarock (fra Bø i Telemark 1972-1975), Kåre Spon danseorkester, Harry Halvsjuk & the Håpløse, Adrian Storm, Kvikksølv, Gjenbruk og Menn i Tide. Han spiller keyboards.
NRK
Lars Lønne arbeidet i NRK radio fra 1982-1992. I 1988 fikk han og Anne Helgesen ansvar for å starte et nytt radioprogram for barn mellom åtte og tolv år, som de kalte "AB 8-12". Programmet ble sendt direkte i NRK Radio hver ettermiddag mandag til fredag fra februar 1988 til januar 1992. "AB 8-12" hadde en moderne form med raskere tempo, korte innslag, mye musikk, jingler og et musikalsk lydteppe i bakgrunnen under hele sendingen. Helge Krabye var en av lydteknikerne, og han laget lydteppet og komponerte flere jingler og sanger til programmet. Lars Lønne og Helge Krabye utviklet også programmet SuperPC som ble sendt hver torsdag i halvannet år. Her brukte Lars Lønne en Macintosh i studio, og lytterne kunne ringe inn og trykke på tastene på telefonen for å trigge lydeffekter fra Mac'en som svar på oppgaver. Helge Krabye var tekniker under direktesendingene, og han programmerte Mac'en ved å bruke HyperCard.
Fra august 1989 produserte Lars Lønne sammen med Anne Helgesen og Andris Snortheim opplesningsserien "Frode Kommode", basert på et manus av Svein Woje. Serien ble sendt i Barnetimen for de minste i NRK Radio, og den oppnådde gode lyttertall. Serien inneholdt lydeffekter og spesialkomponerte sanger med musikk av Lars Lønne og Helge Krabye, og med tekst av Anne Helgesen og Svein Woje.
Lars Lønne drev senere firmaene HyperMedia og Pinjata AS i perioden 1992-1999. Han arbeidet med interaktivitet i "nye medier" og skapte figuren "Josefine" som ble lansert på CD-rom første gang i 1996. Josefine-serien består av mange videospill for barn, og eksisterer på Internett og i blader og bøker. Josefine er utgitt på flere språk i mange land.
SVISJ
Fra 1999-2008 arbeidet Lars Lønne med interaktivitet i NRK TV. Han skapte tjenesten SVISJ, Danseband Jukeboks og andre jukebokser som lar seerne bestemme rekkefølgen på innslagene som skal avspilles.
Nordisk Film Distribusjon
Lars Lønne var prosjektsjef i Nordisk Film Distribusjon fra 2008 til 2010.
NRK Juridisk avdeling
Lars Lønne var spesialrådgiver i musikkrettigheter i NRK fra 2017 til 2021. Tidligere ledet han Kontraktseksjonen i NRK med ansvar for å inngå avtaler med både norske og utenlandske produsenter og distributører av TV-programmer. Lars Lønne ble pensjonist i 2021. Han er nå komponist og instrumentalist med artistnavnet Leslie145.
Universitetet i Mosul
Universitetet i Mosul (arabisk: جامعة الموصل, Jaama Al Mosul) er et av de største og eldste universitetene i Irak. Universitetet ligger i Mosul, hvor det ble etablert i 1967. Det har 19 fakulteter på tre campuser og er i antall fakulteter et av de største i hele Midtøsten. Det har 17 000 studenter og ca. 750 ansatte.
Michelangelos David
Michelangelos David ble ferdigstilt av Michelangelo Buonarroti i 1504 (arbeidet startet i 1501). Statuen forestiller den bibelske personen David i det øyeblikket han utfordrer Goliat. Statuen regnes som ett av de to største mesterverkene til Michelangelo innen skulpturer, ved siden av Pietà. David er laget i marmor og måler hele 5 meter og 17 cm, fra bunn til topp. Statuen regnes også som et av de aller største mesterverkene fra renessansen. Den ferdige statuen ble avdekket 8. september 1504 som et symbol på Den florentinske republikken, like utenfor rådhuset i Firenze. Den er i dag utstilt i Accademiagalleriet i samme by.
Bakgrunn
I 1501 fikk Michelangelo i oppdrag å lage David av Arte della Lana som var ansvarlig for vedlikehold og dekorasjoner i katedralen i Firenze. Til dette formålet fikk han en marmorblokk som 40 år tidligere hadde blitt påbegynt av kunstneren Agostino du Duccio.
Da statuen var ferdigstilt, bestemte en komité som besto av de høyest aktede borgerne og kunstnerne i byen, at statuen skulle plasseres på det største og viktigste torget i byen. Dette var første gang siden antikken at en stor statue av en naken person ble plassert på en offentlig plass.
Kunstnerisk uttrykk
Michelangelos David er laget i henhold til disegno. Ved å lage David etter disegno bygget Michelangelo på kunnskapen om de mannlige kroppslige formene. Med disegno menes det at kunstverket representeres av gjengivelsen av det vakre i naturen som settes maksimalt i fokus, derav en stor fokusering på områder som hender, føtter, og ellers resten av de vakre områdene på kroppen. Det er vanlig å si at man gjenkjenner kvaliteten på en kunstner som følger disegno etter hvor realistiske og vakre tærne på skulpturene er laget. Denne kvaliteten er utvilsomt til stede i David. Fordi Michelangelo arbeidet etter disegno, forestilte han seg at et bilde av David på forhånd lå inne i marmorblokken han jobbet med. Denne forestillingen kan sammenlignes med sjelens plassering i den fysiske menneskekroppen. Statuen er også et eksempel på contrapposto. Contrapposto vil i all hovedsak si at statuen er laget usymmetrisk og at den står i en slags avslappet tilstand. Denne tilstanden gjør selve statuen mer realistisk i måten vi oppfatter den på.
Proporsjonene er ikke helt riktige i forhold til det menneskelige formen; hodet og overkroppen er noe større enn proporsjonene på den nedre delen av kroppen. Den mest vanlige og aksepterte forklaringen på dette er at statuen originalt var ment å plasseres på en kirkefasade eller en høy pidestall og at proporsjonene derfor ville se riktige ut når statuen dermed ble sett nedenifra.
Michelangelo gir oss et annerledes bilde av David enn mange andre kunstnere har gjort. David blir ikke presentert som en helt med Goliats hode ved føttene eller med sverdet i hendene. Slik David har blitt fremstilt blant annet i maleriene ' og ' av Caravaggio og i av Donatello. Isteden viser Michelangelo oss trolig David i det øyeblikket han ser på Goliat og utfordrer ham til kamp. Bak Goliat ser David kanskje mengdene av mennesker som håner og tviler på ham. Blikket til David er allikevel fast og bestemt på å imøtekomme og seire over Goliats enorme fysiske fordeler.
Kontroverser
Det finnes også enkelte kontroverser rundt statuen fordi statuen har en bibelsk referanse og fordi den viser en mann som ikke er omskåret. David var utvilsomt omskåret i virkeligheten. Derfor har enkelte historikere hevdet at David faktisk bare var navnet på den mannlige modellen som poserte for statuen og ikke den israelske kongen David. Samt at Michelangelo fokuserte på den bibelske referansen for at statuen skulle aksepteres av kristendommen som sto svært sterkt i Italia i denne perioden. Disse teoriene kan selvfølgelig ikke bekreftes og må sees på som ren spekulasjon.
Diverse
I 1991 angrep en person statuen med en hammer og klarte å ødelegge tærne på den venstre foten på statuen før han ble stanset. David ble i 2003 vasket med vann for første gang siden 1843. Vaskingen ble sett på som kontroversiell og enkelte eksperter frarådet denne vaskingen.
Birdy (film)
Birdy er en amerikansk drama-film fra 1984 regissert av Alan Parker og med musikk av Peter Gabriel.
Handling
Filmen bygger på en roman av William Wharton og handler om Birdy (spilt av Matthew Modine) etter at han kommer hjem til USA etter å ha tjenestegjort som soldat i Vietnam. Birdy har dype traumer etter krigsopplevelsene g er innlagt på et mentalsykehus. Han fantaserer om fugler, en fantasi som har fulgt ham siden han var barn. Slik stenger han ute opplevelsene fra Vietnam. Denne muren blir imidlertid så kraftig at den ikke bare stenger ute krigsopplevelsene, men også det øvrige av hans liv. Etter at all behandler er mislykket, beslutter legene å be Birdys barndomsvenn Al (spilt av Nicolas Cage), som da han var soldat i Vietnam, forsøkte å rykke Birdy ut av hans hallusinasjoner. Historien om Birdy beskrives med tilbakeblikk og sett ut fra hans eget perspektiv og blir slik en gripende beskrivelse av de psykologiske virkningene av både krig og de helbredende kreftene som ligger i både vennskap og fantasi.
Om filmen
Alan Parker viser i filmen eksempler på innovativ regi, kanskje mest i filmens overraskende og kontroversielle slutt.
Filmen vant i 1985 Grand Prix Spécial du Jury ved Filmfestivalen i Cannes. Den ble i tillegg nominert til Gullpalmen. Birdy fikk gode omtaler av kritikerne og har fått hele 90% på Rotten Tomatoes.
I rollene
(utvalg)
Tell Mureybit
Tell Mureybit er et arkeologisk funnsted med tidligere bosetning på vestbredden av Eufrat i det sentrale-nordlige Syria. Stedet ble utgravd i forbindelse med oppdemming av Eufrat, og ligger bare 50 km ovenfor Abu Hureyra, som er omtrent like gammelt.
Tell Mureybit skriver seg fra ca. 11000 f.Kr, og dokumenterer overgang fra innsamling av ville kornslag, til en bevisst sanking og såing av endrede kornsorter – jordbruk. Det er mulig at befolkningen fra Abu Hureyra midlertidig opprettet og bosatte seg i Tell Mureybit i en periode med ubeboelige tørkeforhold i deres hjemby.
Rester av kverneutstyr og bygg- og hvetekorn vitner om dette. Stedet er sammen med Abu Hureyra blant de aller første som dokumenterer dyrking i den såkalte fruktbare halvmåne.
Sjøheimevern-kommandoen
Sjøheimevern-kommandoen som er etablert på Haakonsvern vil ha et nasjonalt operativt ansvar under Fellesoperativt hovedkvarter. Kommandoen vil i sitt virke ivareta overordnet planlegging, ledelse og understøttelse av operasjoner.
Arne Vik
Arne Birger Vik (født 16. mars 1961 i Ålesund) er en norsk kjelkehockeyspiller. Han er keeper.
Karl Rasmussen
Bakgrunn
Familien flyttet fra Narvik til Vadsø i 1921, da faren Richard Rasmussen var lærer der. Rasmussen hadde befalsutdannelse fra sjette divisjonskole i Harstad. Han arbeidet som kasserer i vegvesenet i Vadsø. Han ble i 1942 forflyttet til Alta vegkontor, med jobb som distriktskasserer. Han giftet seg i 1943 med Sigrid Opgård fra Alta. Sigrid er Halvor Opgårds søster.
Motstandsarbeid
Radiosenderne sendte informasjon som tilslutt førte til at slagskipene «Scharnhorst» og «Tirpitz» ble senket av britene. Radiostasjonene ble avslørt i 1944, og Rasmussen flyktet, men ble tatt ved Signaldalen nær grensen mot Sverige. Han ble fraktet til Tromsø, hvor han ble avhørt og torturert. Han hoppet ut av vinduet på Steingårdens tredje etasje 16. juni, og endte sitt liv da han traff gaten.
Byste
17. mai 1978 ble det avduket en byste av Karl Rasmussen i Vadsø, på «Karl Rasmussens plass», ved Vadsø videregående skole. Tale ble holdt av rektor Gunnar Niska. Bysten er laget av Arnold Haukeland. Det er kransenedlegging hver 17. mai ved bysten.
Dokumentar
NRK sendte i desember 2003 den egenproduserte dokumentaren Når det blir vår..., som blant annet tar for seg Karl Rasmussen og hans kone Sigrid. Bak programmet står Alf R. Jacobsen som har skrevet flere bøker om andre verdenskrig.
Amerikanske urfolkspråk
Amerikanske urfolksspråk eller indianerspråk er språk som blir eller har blitt snakket av amerikanske urfolk. Disse språkene hører til flere dusin språkfamilier eller er isolerte språk. Forsøk på å gruppere dem i tre omfattende språkfamilier, eskimoisk-aleutiske språk, na-dené-språk og amerindiske språk, er stort sett blitt forkastet av forskere.
Bakgrunn
Arkeologiske funn og DNA tyder på at de amerikanske kontinentene ble befolket gjennom innvandring fra Sibir for cirka 10 000–17 000 år siden. De første innvandrernes etterkommere spredde seg fra Alaska videre sør til resten av Nord- og Sør-Amerika. Det eller de språkene som ble snakket av disse første innvandrerne, og hvordan den nåværende bredden av amerikanske urfolksspråk oppsto, er et omstridt spørsmål. Det fins fakta som tyder på at talerne av na-dené-språk og eskimoisk-aleutiske språk kom fra Sibir senere enn den aller første folkevandringsbølgen.
Flere amerikanske urspråk har utviklet sine egne skriftspråk, deriblant mayaspråket og nahuatl, aztekernes språk. Senere har disse og andre urfolksspråk begynt å bli skrevet med det latinske alfabetet, eller den kanadiske stavelseskriften for innfødte folkeslag. Aleutisk og tlingit ble først skrevet med det kyrilliske alfabetet og senere med det latinske alfabetet.
Anders Høegh
Anders Høegh (født 2. august 1920, død 27. juni 1989) var en norsk krigsflyger utdannet i Little Norway. Han var utplassert ved flybasen North Weald i England. Etter krigen var han tilknyttet Luftforsvaret og har flere militære utmerkelser. I 20 år var han generalsekretær i Norsk Aero Klubb, ble æresmedlem og tildelt NAKs gullmedalje i 1987 og NAKs sølvmedalje i 1971. Han var aktiv i Oslo Flyklubb og hadde privatflygersertifikat nr.376.
Amerikanske urfolkspråk
Bakgrunn
Antallet talere av de ulike urfolksspråkene varierer i høy grad. Quechua, aymara, guaraní og nahuatl har mange millioner som taler disse språkene, men mange språk har idag bare et fåtall eldre brukere igjen. De fleste av de opprinnelige språkene er truede, og mange er utdødde, da det finnes ingen som lenger har disse som morsmål.
Status
Det snakkes enda i dag cirka 200 indianerspråk i USA og Canada totalt. Dette utgjør omtrent to tredjedeler av de indianerspråkene som ble pratet før tiden med europisk kontakt. Majoriteten av de 200 indianerspråk som snakkes i USA og Canada er på vei til å dø ut. Hos de fleste språk er de som prater språket gamle, mens de yngre generasjonene prater engelsk. Mange (en tredjedel av språkene i USA og Canada) har bare enkelte talere blant de aller eldste. Bare 30 av de 200 språkene i Canada og USA føres videre til de nye generasjonene.
Anders Høegh
Høegh drev familiens gartneri «Høeghs Gartneri» på Økern i Oslo med flere blomsterbutikker. Han var far til stortingsrepresentant Annelise Høegh.
Amerikanske urfolkspråk
Språkvern
Det fins mange ulike prosjekter for å redde, eller bevare indianerspråk.
Ett eksempel er comanche-språket.
Sør-Amerika
Ifølge Campbell (1997):
Erik Knutsson
Erik Knutsson var konge av Sverige 1208–1216. Han var sønn av kong Knut Eriksson av Sverige og av hans hustru (navn ukjent), og døde 10. april 1216 i hastig feber på Näs borg på Visingsö.
I 1205 kom Erik levende fra slaget ved Älgarås hvor hans tre brødrene ble drept. Han bodde deretter hos slektninger i Norge og samlet en ny hær, kom tilbake midtvinters i 1208 og beseiret kong Sverker Karlsson den yngre i slaget ved Lena. Erik ble valgt til konge samme år, men kroningen skjedde først i november 1210, rett etter slaget ved Gestilren da Sverkers danske tropper igjen ble beseiret og Sverker selv ble drept. Kong Eriks kroning er den aller første kroningen som man kjenner til i Sverige og ble utført av biskop Valerius, som for øvrig var en tidligere tilhenger av kong Sverker.
I den første fasen av sin regjeringstid hadde kong Erik en jarl ved navn Folke og dennes tilhengere blant stormenn ble med tiden kalt for Folkunger. Denne Folke døde allerede i slaget ved Gestilren.
Pave Innocens III tok i 1216 Sverige under sin beskyttelse og bekreftet kong Eriks rett til Sverige, men også til de områder han kunne erobre fra «hedningene». Tidligere hadde pave Innocens III vært på kong Sverker den yngres side. Brevet fra paven nådde derimot aldri fram til kong Erik da han døde 10. april 1216 og ble begravd i Varnhems kirke.
Som så mange av de svenske kongene i middelalderen er det svært lite som er kjent om kong Erik. I Vestgøtalovens kongeliste står det at han var en god årkonge, det vil si at avlingene var gode i hans tid. Banneret som kongen hadde ført under slaget ved Gestilren ble oppbevart hos lagmann Eskil Magnusson i Skara og som han i 1219 overrakte som en hedersgave til den islandske stormannen og forfatteren Snorre Sturlason.
Flinn
Flinn er et kommunefritt område i Monroe County i Mississippi i USA.
Flinn ligger på koordinatene nordøst for Amory og sørvest for Smithville ved Mississippi Highway 25.
NCL
NCL kan referere til:
Skien fengsel
Skien fengsel (offisielt: Telemark fengsel, Skien avdeling) er et fengsel med høyt sikkerhetsnivå som ligger i Skien i Telemark og er underlagt Kriminalomsorgens region sør. Fengselet har en ordinær kapasitet på 82 plasser. Tidligere hadde fengselet plasser for både menn og kvinner, men gikk i 2012 over til kun mannlige fanger.
Fotballklubben Spark
Fotballklubben Spark ble stiftet i 1898, var forløper til Idrettslaget Spring og den norske Tippeligaklubben Vålerenga idrettsforbund. Fotballklubben Spark ble 29. juli 1913 til Vaalerengens Idrættsforening som senere ble til Vålerengen. Vålerengen vant Christiania kretsmesterskap fire ganger før de ble med i Norgesserien i 1937 og kom på andreplass i sesongen 1939. I perioden 1940-1945 var det ingen serie på grunn av 2. verdenskrig.
Edward Michael Egan
Bakgrunn
Edward Michael Egan var sønn av Thomas J. og Genevieve (født Costello) Egan. Faren var salgssjef og moren hjemmeværede husmor og tidligere lærerinne; foreldrenes familier var fra County Mayo og County Clare i Irland. I 1943 ble Edward Egan og hans eldre bror rammet av polio, noe som kostet dem to skoleår mens de kom til hektene hjemme.
Han fikk sin presteutdannelse i Chicago i USA og i Roma der han var student ved North American College, og tok doktorgraden i kirkerett ved Det pavelige universitet Gregoriana.
Prest
Den 15. desember 1957 mottok han prestevielsens sakrament av erkerbiskop Martin O'Connor for erkebispedømmet Chicago. Deretter virket han som sekretær for kardinal Albert Gregory Meyer, erkebiskop av Chicago, og som viserektor ved presteseminaret Pontifical North American College i Roma. Fra 1964 til 1972 virket han i erkebispedømmet Chicagos kurie og hadde særlig ansvar for økumenikk og menneskerettighetsspørsmål.
Fra 1972 til 1985 arbeidet han i Den romerske rota som auditor - det vil si dommer, og foreleste samtidig på Gregoriana om praktiske kirkerettsspørsmål.
Biskop, erkebiskop
Den 1. april 1985 utnevnte pave Johannes Paul II ham til hjelpebiskop i New York, og til titulærbiskop av Allegheny. Han ble den 22. mai 1985 bispeviet av kardinal Bernardin Gantin; medkonsekratorene var erkebiskopen av New York, kardinal John Joseph O'Connor, og biskopen av Arlington, John Richard Keating. Ordinasjonen fant sted i Santi Giovanni e Paolo al Celio på Monte Celio i Roma.
Den 11. mai 1988 ble han utnevnt til biskop av nabobispedømmet Bridgeport i Connecticut, og den 5. november 2000 ble han promovert til erkebiskop av New York, etter kardinal John J. O'Connor, som hadde dødd i mai samme år.
Kardinal
Han ble kreert til kardinal i 2001, med Santi Giovanni e Paolo som tittelkirke.
Kardinal Egan mente at katolske politikere som gikk inn for fri abort burde forbys nattverd for å avverge offentlig skandale. I april 2008, etter at aviser publiserte fotografier av tidligere New York-borgermester Rudolph Giuliani som mottok nattverden i en messe i St. Patrick's Cathedral der pave Johannes Paul II presiderte, sa han i en uttalelse at han hadde gjort det klart for Giuliani at den katolske kirke lærer at abort er et alvorlig anstøt mot Guds vilje, og at Giuliani visste at han ikke kunne gå til nattverd. Videre at han ville søke å besøke ham for å instistere at han forholdt seg deretter.
Egan avviste tankegangen om homoekteskap og kritiserte filmindustrien i Hollywood for helligbrøde mot ekteskapet (desecrating marriage) og ødelegge noe hellig. Egan sa at likekjønnede ekteskap ville ha ødeleggende virkning på tradisjonelle verdier som allerede var under forvitring av rå popkultur, ifølge New York Daily News.
Episkopalgenealogi
Hans episkopalgenealogi er:
Haugesund fengsel
Haugesund fengsel er et fengsel som ligger i Haugesund i Rogaland og er underlagt Kriminalomsorgens region sørvest.
Aunt Mary
Aunt Mary er et norsk rockeband fra Fredrikstad som startet i 1969. Gruppa besto opprinnelig av Bjørn Kristiansen på gitar og vokal, Jan Groth på orgel og vokal, Svein Gundersen på bass og vokal, og Ketil Stensvik på trommer. Andre musikere som var innom var Per Ivar Fure på fløyte, munnspill og saksofon og Bengt Jenssen på keyboard. Bandet ble oppløst i 1973, men har hatt flere konserter fra 1978 og utover, blant annet på Verdensspeilet i Fredrikstad 28. januar 2011. Pr. 2018 er Morten Fredheim ny vokalist.
Finansdepartementet (India)
Det indiske Finansdepartementet (hindi: वित्त मंत्रालय) er et viktig departement innenfor Indias regjering. Finansdepartementet skal planlegge og iverksette den økonomiske politikken, samordne arbeidet med statsbudsjettet, sørge for at det offentlige får inn skatter og avgifter, samt overvåke og utarbeide regler for tilsyn og virksomhet i finansmarkedene. Finansdepartementet har også ansvar for lovgivning som angår finans, finansinstitusjoner, kapitalmarkeder, samt by- og delstatsøkonomier.
Per april 2010 er Pranab Mukherjee finansminister i India.
Organisasjon
Det indiske Finansdepartementet er delt inn i fem avdelinger:
Avdelingen for økonomi
Avdelingen er i hovedsak ansvarlig for den økonomiske politikken til den indiske regjeringen.
Avdelingen for inntekter
Avdelingen for inntekter samler inn skatteinntekter og avgifter fra eiendom som eies av eieren. Dersom en person skaffer seg eiendom, vil skatten betales av ham og være eiendomsskatten som kommer under denne avdelingen.
Avdelingen for desinvesteringer
Denne avdelingen, som til å begynne med ble satt opp som et eget departement (Departementet for desinvesteringer, Ministry of Disinvestment) i desember 1999, kom under finansdepartementet i mai 2004. Siden den gang har det vært en avdeling av finansdepartementet. Avdelingen tok alle oppgavene til det tidligere departementet, som hadde ansvar for systematisk og politisk tilnærming til desinvestering og privatisering av offentlige tjenester.
Hanap
Hanap kommer fra gammelfransk hanap «drikkekar» som er brukt både som generell betegnelse på drikkekar og om forskjellige spesielle typer drikkekar. I Norden ble hanap brukt i middelalderen om to boller av forskjellig størrelse som kan sammenkobles. Den største står på en fot og har gjerne en hank i siden, og den minste kan så kobles over som et lokk.
Hanapen ser ut til å være brukt i Europa mellom ca.1350 og ca.1650, og de fleste synes å være laget i Sveits og Tyskland. Hanaper kan være laget helt i sølv, av halvedelstener med sølvinnfatning eller av tre med metallbeslag. Erkebisp Nikolaus hadde med seg en hanap til Danmark i 1387, og vi finner en avbildning av en hanap i dronning Margretes engelske psalter (bønnebok).
I samlingene på Bergen museum er det bevart to hanaper av tre med metallbeslag som trolig er laget i Norge på 1400-tallet. Hanapen er først og fremst brukt som drikkekar, og da kunne man drikke av begge bollene, men den skal også ha vært brukt til mat og som liturgisk kar.
Ynglingatal
Ynglingatal er et skaldekvad som skal stamme fra slutten av 800-tallet. Denne dateringen er omstridt. Som opphavsmann oppgis Tjodolv den kvinværske, som var skald hos Harald Hårfagre. Ynglingatal er kjent igjennom Snorre Sturlasons gjengivelse i Ynglingesagaen, den første sagaen i Heimskringla (ca 1220). Snorre siterer hyppig fra kvadet, og oppgir det som en av kildene til sagaen.
Kvadet lister opp de delvis mytiske og delvis historiske svenske fornalderkongene. 27 av kongene nevnes i kvadet, med opplysninger om hvordan de døde og hvor de ligger gravlagt. Tittelen Ynglingatal hentyder på Ynglingeætten, som hadde navn fra Yngve-Frøy, et annet navn på Frøy, den guden som ble dyrket i Svealand. Ynglingeætten skal angivelig nedstamme fra Frøys sønn Fjolne. Også Harald Hårfagre blir av Snorre fremstilt som en etterkommer etter disse. Kvadet er dedisert til en Ragnvald Heidumhære, som angivelig skal ha vært en fetter av Harald Hårfagre. Harald Hårfagre nevnes imidlertid ikke i kvadet, kun Ragnvald, som omtales i kvadets siste vers.
Versemål og teksthistorie
Ynglingatal er diktet i kviðuháttr, moderne norsk kviduhått. Dette er ættekvedenes versemål, det samme som er brukt i for eksempel Sønnetapet (Sonatorrek) i Egils saga. I dette versemålet er linjeparets første linje tre stavelser, og den andre fire stavelser, altså annenhver linje med tre og fire stavelser. For eksempel: Og Visburs viljes feste sjøens bror svelge kunne Ynglingatal har også utstrakt bruk av kjenninger, altså omskrivinger eller metaforer, noe som gir liv til diktet, som ellers inneholder mye oppramsing.